cyanic-selkie/wikianc huggingface dataset:
Octavian Goga
Kohti Romanian poliittista kärkeä
Goga toteutti välittömästi hallituksessa äärikansallista politiikkaa. Siihen kuului mm. antisemitisten lakien säätäminen. Tammikuun 12. 1938 säädetyllä lailla 250 000 Romanian juutalaiselta riisuttiin Romanian kansalaisuus. Tämä koski kolmasosaa Romanian koko juutalaisväestöstä. Toisaalta Goga pyrki hallituksen toimillaan vähentämään Rautakaartin kannatusta Romanian kansan keskuudessa. Gogan ja Cuzan johtama puolue yritti kilpailla toimillaan Codreanun Rautakaartin kanssa. Gogan hallituksessa sotaministerinä aloitti kenraali Ion Antonescu, tuleva Romanian toisen maailmansodan ajan diktaattori. Gogan hallitus ajautui hyvin nopeasti ristiriitoihin hallituksen ulkopuolelle jääneiden puolueiden kanssa. Tässä tilanteessa Goga ja Codreanu hakivat ratkaisua tulehtuneeseen tilanteeseen ja neuvottelivat 8. helmikuuta sopien suunnitteilla olevia pikaisia uusia parlamenttivaaleja varten antisemitistisen rintaman perustamisesta. Kuningas Kaarle näki tällaiset poliittiset ratkaisut uhkana omille diktatorisille tavoitteilleen ja erotti Gogan hallituksen 10. helmikuuta 1938. Lisäksi kuningas asetti sotatilalait voimaan ja asetti vuonna 1923 säädetyn perustuslain uusittavaksi. Nämä toimet aikaansaivat sen, että kuningas Kaarle oli saanut uusitun perustuslain pohjalta diktatooriset valtuudet. Kuningas Kaarle nimitti tässä tilanteessa patriarkka Miron Cristean pääministeriksi.
Ura runoilijana ja kirjailijana
Omalla runoilija- ja näytelmäkirjailijauransa tunnustuksena hänet nimitettiin vuonna 1920 Romanian Akatemian jäseneksi, Vuonna 1924 hänet palkittiin Romanian kansallisella kirjallisuuspalkinnolla. Vuonna 1932 Clujn yliopisto nimitti yliopiston kunniatohtoriksi. Vuonna 1902 hän osallistui romanialaisen kirjallisuuslehden luomiseen. Hänen ensimmäinen runonsa julkaistiin vuonna 1905. Octavian Goga toimi myös kääntäjänä. Hän käänsi mm. unkarilaisia Imre Madáchia ja Sándor Petőfiä ja myös Adolf Hitlerin Mein Kampfia.
Eronsa jälkeen pääministeriydestä Goga vetäytyi Transsilvaniaan Clujin lähelle Ciuceaan, josta hän oli ostanut linnan. Hän sai 5. toukokuuta 1938 eli vajaa kolme kuukautta pääministeriyden jälkeen keuhkokuumeen ja kuoli kaksi päivää sen jälkeen.
Punakosmos
Punakosmos eli punakosmoskukka (Cosmos bipinnatus) on yksivuotinen mykerökukkaiskasvi, jota esiintyy Meksikossa ja Yhdysvaltojen lounaisosissa. Sitä käytetään koristekasvina.
Dragan Gajić
Dragan Gajić (s. 21. heinäkuuta 1984 Celje) on slovenialainen käsipalloilija, joka edustaa Ranskan LNH Division 1:ssä pelaavaa Montpellier HB:ta ja Slovenian käsipallomaajoukkuetta. Pelipaikaltaan 188 senttimetriä pitkä ja 85 kilogrammaa painava Gajić on oikea laitapelaaja. Gajić edusti kotimaansa pääsarjan RK Celjeä vuodet 2004–2011. Hän voitti seuran kanssa sarjan mestaruuden viisi kertaa. Kaudeksi 2011–2012 Gajić siirtyi Ranskan pääsarjan Montpellier HB:hen. Hän voitti seuran paidassa mestaruuden heti avauskaudellaan tehden 23 pelissä 144 maalia.
Slovenian käsipallomaajoukkueen kanssa Gajić on osallistunut kaksiin EM-kilpailuihin ja yksiin MM-kilpailuihin. Vuoden 2014 EM-kilpailuissa ja vuoden 2015 MM-kilpailuissa Gajić voitti maalipörssin ja vuoden 2015 MM-kilpailuissa hänet valittiin myös tähdistöjoukkueeseen.
Ekofakti
thumb | 300px | Erityisesti [[historiallinen aika|historiallisen ajan kaivauksilla usein runsaina esiintyvät kotieläinten luut ovat tyypillinen ekofakti.]] Ekofaktilla tarkoitetaan arkeologiassa arkeologisesta yhteydestä löydettyä esinettä, joka ei ole artefakti (ihmisen muovaama esine), mutta jolla kuitenkin on arvoa muinaisen ihmistoiminnan tutkimuksessa. Ekofakteja ovat esimerkiksi asuinpaikan yhteydestä löydetyt kasvijäänteet tai kotieläinten luut.
Intian presidentti
Intian presidentti on Intian valtionpäämies ja Intian asevoimien ylipäällikkö. Intian perustuslain 53. artiklan mukaan presidentillä on hallitus- ja toimeenpanovalta liittovaltion asioissa, ja hän voi käyttää sitä suoraan tai luovuttaa se viranomaisille, jotka toimivat hänen valvonnassaan. Muutamaa poikkeusta lukuun ottamatta hallitus- ja toimenpanovaltaa Intiassa käyttää kuitenkin käytännössä liittovaltion hallitus, jota johtaa pääministeri.
Aiheesta muualla
Lista de los Presidentes de la India
Saksa toisessa maailmansodassa
Saksa toisessa maailmansodassa on ajanjaksona seurausta Saksassa vuonna 1933 valtaan nousseen Adolf Hitlerin johtaman Saksan kansallissosialistisen työväenpuolueen toimista. Maassa toteutettiin voimakas uudelleenvarustautuminen sekä aloitettiin valtakunnan laajentaminen, joka johti lopulta sotaan Saksan hyökättyä Puolaan sekä Yhdistyneen kuningaskunnan ja Ranskan julistettua sodan Saksalle.
Toisen maailmansodan aikana Saksa miehitti pääosaa Euroopasta kukistettuaan Puolan, Tanskan ja Norjan sekä vallattuaan Ranskan, Balkanin ja suuren osan Neuvostoliittoa. Saksan liittolaisia olivat Italia, Unkari, Romania, Bulgaria ja Suomi. Saksan voimavarat käydä sotaa saman aikaisesti sekä länsiliittoutuneita Yhdysvaltoja ja Yhdistynyttä kuningaskuntaa että idässä Neuvostoliittoa vastaan hiipuivat ja tappiot alkoivat idässä. Akselivallat menettivät Pohjois-Afrikan, minkä jälkeen länsiliittoutuneet hyökkäsivät Italiaan ja edelleen Ranskaan. Sota Euroopassa päättyi lopulta Saksan ehdottomaan antautumiseen, huhtikuussa 1945, yli kuuden vuoden sodan jälkeen.
Tausta
Vuonna 1939 Saksan ulkoministeri Joachim von Ribbentrop ja Neuvostoliiton pääministeri Vjatšeslav Molotov solmivat maiden välisen hyökkäämättömyyssopimuksen, joka tunnetaan nimellä Molotov–Ribbentrop-sopimus. Sopimuksen salaisessa lisäpöytäkirjassa sovittiin valtioiden kesken etupiireistä ja Puolan jakamisesta. Tuolloin Saksan johtajalla Adolf Hitlerillä oli jo mielessään sodan aloittaminen ja elintilan valloittaminen saksalaisille. Hitler liitti pian sopimuksen jälkeen Saksaan rauhanomaisesti Itävallan ja Tšekkoslovakian. Tätä Euroopan muut valtiot katsoivat vielä läpi sormien, mutta britit varoittivat tuolloin Hitleriä, että Yhdistynyt kuningaskunta julistaisi Saksalle sodan, mikäli Saksa hyökkäisi Puolaan.
Hyökkäys Puolaan ja sodan alkaminen 1939
Saksa hyökkäsi varoittamatta Puolaan 1. syyskuuta 1939 ja löi Puolan vanhanaikaisen ja pienen armeijan nopeasti salamasodalla. Saksa valloitti Puolan länsiosat vain muutamassa viikossa. Molotov–Ribbentrop-sopimuksen mukaisesti myös Neuvostoliitto hyökkäsi Puolaan ja liitti sen itäiset osat itseensä. Saksan hyökättyä Puolaan Yhdistynyt kuningaskunta julisti yhdessä Ranskan kanssa Saksalle sodan. Julistusta seurasi valesodan ajanjakso Länsi-Euroopassa. Tämä tarkoitti käytännössä, että vaikka Yhdistynyt kuningaskunta ja Ranska olivat julistaneet Saksalle sodan, varsinaisia sotatoimia Saksaa vastaan maat eivät kuitenkaan suorittaneet.
Kansallissosialistit olivat vuodesta 1934 vieneet halveksimiaan ja alemmiksi roduiksi kokemiaan ihmisryhmiä, erityisesti juutalaisia, homoseksuaaleja, maanpettureita, slaaveja, kommunisteja, romaneja ja jehovan todistajia keskitysleireille pakkotyöhön. Sodan alettua myös natsien vainot Saksassa muuttuivat entistä suuremmiksi ja ihmisiä vietiin kodeistaan keskitysleireille. Saksan johtaja Adolf Hitler halusi salata kansaltaan vainot, mistä syystä valloitetusta Puolasta tehtiin keskitysleirien keskuspesäke. Myös paljon puolalaisia suljettiin keskitysleireille.
Tanskan ja Norjan valtaus
Saksa hyökkäsi Tanskaan ja Norjaan huhtikuussa 1940. Tanskan valtaus kesti muutaman tunnin, mutta taistelu Norjasta kesti useita kuukausia.
Ranskan valloitus
Saksa hyökkäsi keväällä 1940 Alankomaihin ja Belgiaan. Belgian valloitus oli tärkeä, sillä sen kautta Saksa pääsi hyökkäämään Ranskaan ja vältti näin Saksan ja Ranskan rajalla olleen Maginot-linjan. Ranskassa käytiin kovia taisteluja, mutta Saksan edettyä pitkälle Ranskaan Ranska antautui. Näin myös Ranska oli nyt natsi-Saksan vallan alla.
Taistelu Britanniasta
Ranskan valtauksen jälkeen Hitler päätti hyökätä Isoon-Britanniaan. Hän suunnitteli Saksan ilmavoimien komentajan Hermann Göringin kanssa ilmahyökkäyksen, sillä tiesi Britannian laivaston olevan liian kova Saksan laivastolle. 10. heinäkuuta alkoi Saksan ilmahyökkäys. Aluksi se sujui hyvin, mutta myöhemmin britit saivat ammuttua paljon saksalaiskoneita alas. Suuria kaupunkeja, erityisesti Lontoota, pommitettiin. Saksa hävisi taistelun Englannin ilmaherruudesta. Hitler keskeytti hyökkäyksen 31. lokakuuta 1940.
Sota Balkanilla ja Afrikassa
Saksan liittolainen Italia soti Balkanilla. Saksa hyökkäsi Balkanille keväällä 1941, minkä jälkeen Balkan oli Saksan ja Italian hallussa. Afrikassa saksalaiset joukot ottivat haltuunsa käytännössä koko maanosan pohjoisen osan kenraali Erwin Rommelin johdolla. Britit torjuivat saksalaisten hyökkäyksen Egyptiin ja sai pidettyä itsellään Suezin kanavan.
Usvainen maisema
Usvainen maisema on Theó Angelópouloksen ohjaama kreikkalainen draamaelokuva vuodelta 1988.
Juoni
Noin 12-vuotias tyttö ja puolta nuorempi pikkuveli lähtevät Kreikasta etsimään Saksaan kadonnutta isäänsä. Lapset tekevät mielikuvituksessaan isän olinpaikasta ihannemaailman, jonka ehkä kuitenkin tietävät olevan vain kuvitelmaa. Erään kiertävän teatteriseurueen hyväsydäminen järjestäjä Oréstis on ainoa ihminen, joka kiinnostuu heidän pyrkimyksistään.
Vastaanotto
Usvainen maisema valittiin vuoden elokuvaksi European Film Awards -kilpailussa 1989. Se sai Hopeisen leijonan Venetsian ja InterFilm-palkinnon Berliinin elokuvajuhlilla 1988.
Vuonna 2018 BBC:n kansainvälinen asiantuntijaraati äänesti Usvaisen maiseman kaikkien aikojen sadan parhaan ei-englanninkielisen elokuvan joukkoon.
Saksa toisessa maailmansodassa
Sota Balkanilla ja Afrikassa
Liittoutuneiden joukot saartoivat saksalaiset Afrikassa, ja sota päättyi Afrikassa keväällä 1943 liittoutuneiden voittoon. Vuonna 1943 Yhdysvallat nousi maihin Italiassa, Sisiliassa ja valloitti puolet maasta, jolloin Italia antautui. Saksa miehitti Pohjois-Italian ja otti sen hallussa olleet alueet haltuunsa Balkanilla.
Hyökkäys Neuvostoliittoon 1941–1943
Saksa aloitti 22. kesäkuuta 1941 hyökkäyksen Neuvostoliittoon ja Suomi liittyi sotaan Saksan rinnalle (jatkosota). Saksan hyökkäykseen osallistuneen armeijan miesvahvuus oli yli 3,5 miljoonaa miestä, jossa oli mukana myös italialaisia ja romanialaisia sotilaita. Kalustona oli muun muassa 3 300 panssarivaunua. Suomen hyökkäykseen osallistuneeseen armeijaan kuului noin 500 000 sotilasta. Neuvostoliitto kärsi suuria tappioita ja sen joukot joutuivat perääntymään tuhoten poltetun maan taktiikan mukaisesti infrastuktuuria perääntyessään kohti itää. Saksalaiset piirittivät Leningradin ja etenivät Moskovan porteille asti, kunnes talven tullessa hyökkäys pysähtyi. Neuvostojoukot aloittivat vastahyökkäykset ja saavuttivat ensi kertaa voittoja operaatio Barbarossan aikana.
Joulukuussa 1941 Japani hyökkäsi Pearl Harboriin, jolloin Yhdysvallat liittyi avoimesti maailmansotaan liittoutuneiden puolelle. Japani oli Saksan liittolainen, joten Hitler julisti sodan Yhdysvalloille.
Italia ulos toisesta maailmansodasta
Keväällä 1943, Afrikassa liittoutuneiden suurhyökkäys saartoi kenraali Rommelin joukot Egyptissä, kenraali Pattonin ja Montgomeryn johtaessa liittoutuneiden operaatiota. Sota Afrikassa päättyi liittoutuneiden voittoon ja näin Välimeri oli nyt liittoutuneiden hallussa.
Liittoutuneiden tunkeudettua Italiaan vuonna 1943, Italia vaihtoi liittoutuneiden puolelle. Saksa miehitti Italian pohjoisosan, ja vuosina 1943–1945 Italiassa käytiin taisteluita liittoutuneiden ja Saksan välillä.
Normandian maihinnousu
6. kesäkuuta 1944 liittoutuneet tekivät suurhyökkäyksen Normandiaan, Ranskaan, jossa britti- ja yhdysvaltalaisjoukot nousivat maihin ja valloittivat Ranskan. Normandian maihinnousu oli yksi maailmansodan käännekohdista, sillä Ranskasta liittoutuneet hyökkäsivät suoraan Saksaan, samaan aikaan kun Neuvostoliitto hyökkäsi idästä. Vuonna 1944 heinäkuun 20. päivän salaliitto yritti murhata Hitlerin, mutta murhayritys epäonnistui.
Saksan tappio
Vuoteen 1945 mennessä Saksa oli jo täysin piiritetty ja tappio oli jo lähes varma. Keväällä 1945 Neuvostoliiton edettyä Berliiniin Hitler teki itsemurhan. Pian tämän jälkeen Saksa antautui ja se miehitettiin.
Nürnbergin sota-oikeudenkäynti 1946
Sodan päätyttyä aloitettiin Nürnbergin kaupungissa sota-rikosoikeudenkäynti Saksan ylimpiä johtajia vastaan. Muun muassa Luftwaffen komentaja Hermann Göring, Hitlerin sihteeri ja sijainen Martin Bormann sekä ulkoministeri Joachim von Ribbentrop tuomittiin kuolemaan. Lievemmillä tuomioilla selvisivät Bormannin edeltäjä, Rudolf Hess sekä suuramiraali ja natsi-Saksan viimeisien päivien johtaja Karl Dönitz.
Alueluovutukset ja Saksan jako
Pariisin rauhassa Saksa menetti itäisimmät alueensa Puolalle ja Neuvostoliitolle. Alueluovutusten jälkeen sekä jäljelle jäänyt osa että Berliini jaettiin voittajavaltioiden Ranskan, Yhdistyneen kuningaskunnan, Yhdysvaltojen ja Neuvostoliiton valvonta-alueisiin. Kolme ensimmäistä yhdistyivät Saksan liittotasavallaksi ja Länsi-Berliiniksi. Neuvostoliiton valvomasta osasta tuli Saksan demokraattinen tasavalta.
Haute-Kotto
Haute-Kotto on yksi Keski-Afrikan tasavallan neljästätoista prefektuurista. Sen pääkaupunki on Bria. Haute-Kotton pinta-ala on 86 650 neliökilometriä ja siellä on vuoden 2003 väestönlaskennan mukaan 90 316 asukasta.
Kottojoki virtaa Haute-Kotton läpi. Haute-Kotton naapuriprefektuurit ovat Vakaga, Bamingui-Bangoran, Mbomou, Basse-Kotto, Ouaka ja Haut-Mbomou. Haute-Kotton ja Haut-Mbomoun välisen rajan muodostaa Chinkojoki. Lisäksi prefektuurilla on yhteistä rajaa Sudanin kanssa.
José Antonio Montero
Montero aloitti ammattilaisuransa Joventut Badalonassa, jossa hän pelasi vuosina 1981–1990. Hän oli vuoden 1987 NBA-draftissa Atlanta Hawksin viidennen kierroksen varaus ja edusti maatansa Soulin olympialaisissa 1988, joissa Espanja sijoittui kahdeksanneksi. Montero oli mukana Espanjan liigan tähdistöottelussa kolmesti, vuosina 1986, 1987 ja 1990. Hän siirtyi vuonna 1990 Badalonasta FC Barcelonaan, jossa hän voitti kolmesti Espanjan liigamestaruuden ja kahdesti maan cupin. Montero pelasi uransa viimeisen kauden Ranskassa CSP Limogesissa. Hän pelasi uransa aikana yhteensä 78 maaottelussa.
Otto Alatalo
Otto Albinus Alatalo (24. marraskuuta 1906 – 1. elokuuta 1986) oli suomalainen metsätyönjohtaja ja runoilija.
Pianokonsertto nro 3 (Rahmaninov)
thumb|400px|Kolmannen pianokonserton alun teeman ensimmäiset tahdit Sergei Rahmaninovin pianokonsertto nro 3 d-molli op. 30 on yksi kuuluisimmista pianokonsertoista. Se on yksi teknisesti ja musiikillisesti vaativimmista pianoteoksista, ja se on joskus mainittu kaikkien aikojen vaikeimmaksi pianokonsertoksi.
Taustaa
Konsertto sävellettiin vuonna 1909 ja kantaesitettiin New Yorkissa 28. marraskuuta samana vuonna. Esitystä johti Walter Damrosch ja Rahmaninov itse soitti pianoa. Ajanpuutteen vuoksi säveltäjä harjoitteli esitystä varten mykällä klaviatuurilla laivamatkalla Atlantin yli. Konsertto esitettiin ensimmäisen kerran Venäjällä vuoden 1910 huhtikuussa, ja siitä tuli pian yhtä suosittu kuin säveltäjänsä toisesta pianokonsertosta.
Rakenne
Kolmannen pianokonserton kesto on noin 40–45 minuuttia. Se käsittää kolme osaa:
Gordon Benson
Gordon Benson (s. 12. toukokuuta 1994 Leeds) on brittiläinen triathlonisti. Benson on 191 senttimetriä pitkä ja painaa 76 kilogrammaa. Hän edustaa Leeds Triathlon Centreä ja hänen valmentajinaan toimivat Jack Maitland ja Malcolm Brown.
Bensonilla on alle 23-vuotiaiden MM-kultaa joukkuekilpailuista ja pronssia henkilökohtaisesta kilpailusta. Hänellä on myös yksi nuorten EM-kulta. Vuoden 2015 Euroopan kisoista Bakusta hän saavutti kultaa henkilökohtaisesta kilpailusta. Saman vuoden sekajoukkueiden MM-kilpailuista Benson saavutti pronssia.
Benson saavutti hopeaa yleisurheilun 3 000 metriltä vuoden 2011 Euroopan nuorten olympiafestivaaleilta Trabzonista.
Taikavuori
thumb|Ensipainoksen nimilehti. Taikavuori (Der Zauberberg) on Thomas Mannin romaani, joka julkaistiin marraskuussa 1924. Sitä pidetään yleisesti eräänä 1900-luvun saksalaisen kirjallisuuden tärkeimmistä teoksista.
Juoni
Tarina alkaa vajaa vuosikymmen ennen ensimmäistä maailmansotaa. Päähenkilö, vähän yli 20-vuotias Hans Castorp, menee davosilaiseen alppiparantolaan tapaamaan siellä tuberkuloosin vuoksi hoidossa olevaa serkkuaan Joachim Ziemßeniä. Castorpin vierailu parantolassa venyy hänen saamiensa yhä pahenevien, osittain näyteltyjen sairauksien vuoksi. Castorp tapaa parantolassa henkilöitä, kuten humanistin ja tietokirjailijan Lodovico Settembrinin, totalitaristisen jesuiitan Leo Naphtan, hedonistin Pieter Peeperkornin ja romanttisesti ihailemansa rouva Chauchat’n.
Castorp viettää parantolassa lopulta seitsemän vuotta, kunnes sota alkaa ja hänet määrätään armeijaan. Hänen kohtalonsa taistelukentällä jää avoimeksi.
Sininiskaluri
Sininiskaluri (Lorius domicella) on lurien sukuun kuuluva kaija.
Koko ja ulkonäkö
Linnun pituus on noin 28 cm. Aikuisen linnun höyhenpuku on yleisväriltään punainen, selästä tummemman punainen. Otsa, päälaki ja takaraivo ovat mustat, päälakea kiertää violetti tai purppura reunus, vaihtelevan levyinen keltainen rintavyö, reidet violetinsiniset, siivet vihreät ja siiventaive valkoinen, sinisenkirjava. Siiven alapeitinhöyhenet siniset, käsisulkien alapinnalla on leveä keltainen vyö, pyrstö punainen ja laajalti punertavanruskeakärkinen. Nokka oranssi, iiris punaruskea-oranssi ja koivet tummanharmaat. Nuoren linnun niska on syvän purppuran värinen, keltainen rintavyö on leveämpi, siiven isot alapeitinhöyhenet mustareunaiset, pyrstönkärki on epäselvästi sininen ja nokka ruskehtava.
Esiintyminen
Sininiskaluri esiintyy luotaisesti Kaakkois-Indonesiassa Seramin ja Ambonin saarilla, ja sitä on siirretty Burulle. Se on vähälukuinen ja paikallisten asukkaiden suosima lemmikkieläin.
Sininiskalurin kanta on uhanalainen. Lemmikkieläinten pyydystäjät ovat lajin pahin uhka.
Tanskan jalkapallomaajoukkue
Tanskan jalkapallomaajoukkue edustaa Tanskaa jalkapallon miesten kansainvälisissä maajoukkuekilpailuissa. Maajoukkuetta hallinnoi Tanskan jalkapalloliitto.
Sininiskaluri
Elinympäristö
Sininiskalurit elävät vuoriston sademetsissä 300–1 100 metrin korkeudella.
Lisääntyminen
Ilmeisesti yksiavioinen. Pesintä tunnetaan vain vankeudessa tapahtuneesta pesinnästä. Naaras muni 2 munaa ja hautoi niitä yksin 24 ja 26 päivää. Poikanen lähti pesästä 3 kuukauden ikäisenä.
Tanskan jalkapallomaajoukkue
Puoliammattilainen joukkue
Tanskan joukkue, joka todellisuudessa oli Kööpenhaminan yliopiston joukkue, voitti olympiakultaa epävirallisissa 1906 Ateenan välikisoissa. Loppuottelussa se voitti Kreikan 9–0. Kaksi vuotta myöhemmin 1908 virallisissa olympialaisissa se saavutti hopeaa, samoin kuin tästä neljän vuoden kuluttua 1912 olympiakisoissa. Kun MM-kisoja alettiin järjestää, se ei osallistunut koko kilpailuihin tai karsintoihin ennen vuotta 1958. 1948 olympialaisista se saavutti pronssia. Tanskasta tuli hyviä jalkapalloilijoita, mutta parhaimmat muuttivat ammattilaisiksi ulkomaille, eikä heitä nähty maajoukkueessa. 1960 Rooman kisoista Tanska voitti jälleen olympiahopeaa ja 1964 EM-turnauksessa se oli neljäs.
Sininiskaluri
Ravinto
Sininiskalurit liikkuvat tavallisesti perhekunnittain tai pienissä parvissa. Ne syövät kukkia, siitepölyä, mettä, hedelmiä ja hyönteisiä.
Tanskan jalkapallomaajoukkue
Tanskalainen dynamiitti (1980-1990)
Ensimmäistä kertaa Tanska pelasi MM-kisoissa 1986 Meksikossa, missä se esitti alkulohkossa hyviä otteita ja voitti muun muassa Uruguayn maalein 6–1. Jatkokierroksella se kuitenkin putosi hävittyään Espanjalle 5–1 Emilio Butragueñon tehtyä ottelussa neljä maalia. Tanska selviytyi myös 1988 EM-kisoihin, missä se kuitenkin hävisi alkulohkonsa kaikki ottelut. Epäonnistuneiden 1990 MM-kisojen karsintojen jälkeen valmentajaksi nousi Piontekin vanha apulainen Richard Møller Nielsen.
Euroopan mestaruus (1992)
1992 EM-kisoihin Tanska ei alun perin edes selviytynyt sijoituttuaan karsintalohkossa toiseksi Jugoslavian takana ja eräs runkopelaajista, Michael Laudrup, lopetti maajoukkueuransa. Jugoslaviassa kuitenkin syttyi sota ja joukkue suljettiin turnauksesta, minkä seurauksena Tanska pääsi sen tilalle kisoihin. Tanska pelasi turnauksessa puolustavaa ja kurinalaista peliä, joka nojasi hyvin pitkälle maalivahti Peter Schmeichelin sekä puolustajien loistaviin otteisiin samoin kuin Brian Laudrupin luovaan peliin keskikentällä. Välierissä Tanska pudotti hallitsevan mestarin Alankomaat ja finaalissa vastaan asettui hallitseva maailmanmestari Saksa, jonka Tanska voitti 2–0.
Uusi nousu (1993-2000)
Vuonna 1993 Michael Laudrup teki paluun maajoukkueeseen, mutta joukkue ei selviytynyt 1994 Yhdysvaltain MM-lopputurnaukseen. Vuonna 1995 joukkue sai lohtua voitettuaan Maanosaliittojen cupin. Joukkue kaatoi alkusarjassa Saudi-Arabian maalein 2–0 ja Meksikon rangaistuspotkukilpailussa. Loppuottelussa se kohtasi Diego Maradonan johtamat Copa Américan mestarit, Argentiinan jalkapallomaajoukkueen. Tanska voitti ottelun Michael Laudrupin rangaistuspotkumaalilla ja Peter Rasmussenin maalilla 2–0. Tanska pääsi 1996 Englannin EM-kisoihin hallitsevana mestarina, mutta taival päättyi alkulohkoon. Kisojen jälkeen Møller Nielsen lähti ja hänen tilalleen tuli ruotsalainen Bo Johansson. Johanssonin kaudella joukkue lähti uuteen nousuun ja selviytyi 1998 Ranskan MM-kisoihin, missä se eteni puolivälieriin asti. Myös 2000 EM-kisoissa Tanskan kisataival päättyi alkulohkoon. Kisojen jälkeen Johansson päätti olla uusimatta sopimustaan.
Glenn Quagmire
Glenn Quagmire, usein tunnettu nimellä Quagmire, on kuvitteellinen hahmo animaatiosarjassa Family Guy. Hän on Griffinin perheen naapuri ja ystävä. Hahmon äänenä on sarjan luoja Seth MacFarlane.
Tanskan jalkapallomaajoukkue
Olsenin joukkue (2000-2015)
Uudeksi valmentajaksi tuli 1980-luvun maajoukkuekapteeni Morten Olsen. Tanska selviytyi vakuuttavin ottein sekä 2002 MM- että 2004 EM-kisoihin. Kummatkin kisat päättyivät ensimmäiselle jatkokierrokselle.
2006 MM-kisojen karsinnoissa Tanskan lohkossa pelasivat muun muassa MM-pronssimitalisti Turkki ja hallitseva Euroopan mestari Kreikka sekä Ukraina. Tanska ei selviytynyt lohkosta kisoihin, vaan kisoihin meni lohkosta vain Ukraina. Tanska jäi rannalle toisista perättäisistä arvokisoista, kun se ei selvinnyt EM-kisoihin 2008. Morten Olsenin valmentama Tanska jäi karsintalohkossa F neljänneksi, edellä olivat kisoihin selvinneet Espanja ja Ruotsi sekä Pohjois-Irlanti.
Tyvipikikärsäkäs
Tyvipikikärsäkäs (Pissodes pini) on kärsäkkäiden heimoon kuuluva kovakuoriaislaji. Aikuinen tyvipikikärsäkäs on kooltaa 6,5-8 mm. ja sillä on ruskealla pohjalla keltaisia täpliä, jotka ovat peitinsiipien takareunassa sulautuneet yhteen poikkijuovaksi. Tyvipikikärsäkkään kärsä on pitkä ja ohut ja sen tuntosarvet lähtevät kärsän keskeltä toisin kuin tukkimiehentäillä (Hylobius abietis), jonka tuntosarvet lähtevät kärsän päästä.
Tanskan jalkapallomaajoukkue
Olsenin joukkue (2000-2015)
Etelä-Afrikan MM-kisoihin 2010 joukkue selviytyi voitettuaan ennalta vaikean karsintalohkon, jossa Tanskan taakse jäivät mm. Portugali, Ruotsi sekä Unkari. Lopputurnauksessa Tanska jäi ensimmäistä kertaa alkulohkoon. Se hävisi Hollannille 0–2 voitti sen jälkeen Kamerunin 2–1, mutta tappio lohkon viimeisessä ottelussa Japanille 1–3 pudotti sen jatkosta.
Nykyinen joukkue
Seuraavat pelaajat on valittu vuoden 2022 MM-kisojen karsintojen otteluihin Israelia vastaan 25. maaliskuuta 2021 ja Moldovaa vastaan 28. maaliskuuta 2021 sekä maaotteluun Itävaltaa vastaan 31. maaliskuuta 2021.
Tyvipikikärsäkäs
Tyvipikikärsäkäs on Suomen pikikärsäkkäistä yleisin aiheuttaen suurimman osan männyntaimikoiden pikikärsäkkäiden aiheuttamista metsätuhoista. Tyvipikikärsäkkäät ovat myös merkittäviä seuraustuholaisia männyille lumi-, myrsky-, pistiäis- ja perhostuhojen yhteydessä. Latva- (Pissodes piniphilus) ja taimipikikärsäkkäät (Pissodes castaneus) aiheuttavat samantapaista tuhoa taimissa kuin tyvipikikärsäkkäät.
Tanskan jalkapallomaajoukkue
Nykyinen joukkue
''Ottelut ja maalit päivitetty 18. marraskuuta 2020 Belgia-ottelun jälkeen.''
Tyvipikikärsäkäs
thumb|300px|none|Tyvipikikärsäkkään toukka
Tyvipikikärsäkäät lisääntyvät männyissä paksun kaarnan alla, jossa niiden toukat tekevät käytäviään haitaten puun nestevirtauksia. Yleisimpiä lisääntymispaikkoja ovat heikentyneet pystypuut, kuorellinen mäntypuutavara ja tuulenkaadot. Tyvipikikärsäkkäät munivat keväällä huhtikuulta aina loppukesään elokuulle saakka. Pääosa muninnasta keskittyy keskikesälle. Munista kuoriutuvat valkeat jalattomat ruskeapäiset toukat. Aikuiset tyvipikikärsäkkäät kuoriutuvat kotelokehdoista keväällä ja aloittavat ravintosyöntinsä männyntaimissa sekä muninnan mäntyjen kuoren alle. Aikuiset tyvipikikärsäkkäät elävät usean vuoden talvehtien maassa.
Tanskan jalkapallomaajoukkue
Eniten maaotteluita
Tanskalaispelaajista sataan maaotteluun ovat yltäneet Peter Schmeichel (129), Dennis Rommedahl (126), Simon Kjær (113), Jon Dahl Tomasson (112), Christian Eriksen (109), Thomas Helveg (108), Michael Laudrup (104), Martin Jørgensen (102), Morten Olsen (102) ja Thomas Sørensen (101). Vähintään 50 maaottelua Tanskan maajoukkueessa pelanneet löytyvät erillisestä luettelosta.
Glenn Quagmire
Ulkonäkö ja luonne
Quagmirellä on mustat hiukset, pitkä nenä, neliskulmainen leuka sekä jatkuvasti suora hammasrivistö esillä, joka johtuu tämän kalliista hammaslääkäristä. Hän pukeutuu punaiseen havaiji-paitaan ja farkkuihin. Hänet tunnetaan myös hyperseksuaalisuudestaan, sekä hokemastaan "Giggity Giggity Goo!". Quagmire on väitetysti 61-vuotias, joka ei ilmeisesti pidä paikkaansa alkoholin ikärajan noustua Quahogissa viiteenkymmeneen ikävuoteen.
Ammatiltaan Quagmire on lentäjä, jossa hän on päässyt rikastumaan suuren asuntonsa perusteella. Quagmire on myös palvellut merivoimissa. Hän on Peterin naapuri ja paras ystävä. Vaikka Quagmire vaikuttaa päällepäin varsin leppoisalta, ei kellekään jää selväksi mikäli tämä raivostuu. Quagmire on mm. tappanut siskonsa väkivaltaisen poikaystävän ajamalla tämän päälle. Hän myös vihaa sydämensä kyllyydestä Briania, useistakin syistä.
Perhe ja muut suhteet
Quagmiren vanhemmat ovat sukupuolenkorjasprosessin läpikäynyt isä, Ida Davis, aikaisemmin Daniel Quagmire ja äiti, Crystal Quagmire. Hänellä on monta lasta vanhojen yhden illan juttujensa kanssa, joista sarjassa on erityisesti näytetty hänen ovelleen jätetty tyttärensä, Anna Lee ja 18-vuotias Courtney. Anna Lee oli hetken aikaa hänellä hoidossa, kunnes Quagmire tajusin hänen voivan paremmin oikeassa perheessä ja antaa tämän adoptioon. Quagmire ei kuitenkaan ole tietoisesti tekemisissä yhdenkään lapsensa kanssa. Crystalilla on 2 muuta lasta, Quagmiren siskopuoli Brenda ja velipuoli Gary. Brenda on esiintynyt muutamassa jaksossa väkivaltaisen poikaystävänsä Jeffin kanssa. Jaksossa "Screams of Silence: The Story of Brenda Q.", Brenda tulee vierailemaan poikaystävänsä kanssa veljensä luo, hänen joutuessa sairaalaan. Quagmire ja hänen ystävänsä yrittävät erottaa heidät, siinä onnistumatta. Myöhemmin jaksossa Quagmire tappaa Jeffin, valehdellen Brendalle Jeffin jättäneen hänet. Gary ei ole esiintynyt sarjassa, mutta hänen on kerrottu olevan kuuro.
Quagmire on rikastunut ammatissaan sekä viettää rietasta poikamieselämää naisineen luksusasunnossaan. Eräiden sarjan vitsien mukaan jopa omistaa kaikki maailman sukupuolitaudit ja on ollut kaikissa mahdollisissa yhdyntäakteissa mukana. Vitsit hahmon ympärillä perustuvat hyvin pitkälti Quagmiren hyperseksuaalisuuteen.
Quagmire on lähes joka jaksossa jossa esiintyy ainakin kerran naisen seurassa, ja harrastaakin lähes kaiken vapaa-aikansa yhden illan juttuja. Hänellä on useita sukupuolitauteja, fetissejä ja tapoja naisten kaatamiseen. Hän on ollut naimisissa kahdesti. Ensimmäisen kerran kaudella 4, Peterin vanhan kotiapulaisen Joanin kanssa. Quagmire tajuaa nopeasti tehneensä virheen ja yrittää lavastaa kuolemansa. Hautajaisissa hän kuitenkin paljastuu eläväksi, jolloin häntä hakemaan tullut kuolema päätyy ottamaan mukaansa Joanin, joka kuolee heti. Toisen kerran hän oli naimisissa kaudella 10, jolloin hän meni humalassa naimisiin vanhan prostituoidun kanssa. Avioliitto päättyi kuitenkin nopeasti. Hän on myös seurustellut vakavasti mm. vastaavanlaisien perversioiden omaavan naisen Sonjan kanssa. Quagmire on rakastunut Lois Griffiniin, muttei halua pilata ystävänsä avioliittoa, jättäen tunteensa sivuun. Hänellä oli kuitenkin suhde ystävänsä Clevelandin ensimmäiseen vaimoon Lorettaan, joka johti parin avioeroon,
Peltolammi
Peltolammi on Tampereen kaupunginosa, joka sijaitsee vanhan Lempääläntien varrella, Rautaharkon, Lakalaivan ja Multisillan välissä, noin kuuden kilometrin päässä keskustasta. Asuntoalueen lounaispuolella sijaitsee samanniminen pienehkö järvi, jonka korkeus merenpinnasta on 104,6 metriä ja Pyhäjärven pinnasta noin 27 metriä. Kaupunginosan länsirajalla on Tampereen ja Helsingin välinen rautatie, jonka toisella puolella on Sarankulman kaupunginosa.
Historia
Peltolammin alue kuului aikanaan Hatanpään kartanon maa-alueisiin. Tampereen kaupunki osti kartanon maat 1900-luvun alussa. Alue säilyi kuitenkin maaseutuna ja sai ensimmäisen asemakaavansa vasta sotien jälkeen vuonna 1948. Tällöin alue kaavoitettiin omakotirakentamiseen, mutta syystä tai toisesta laajamittaista omakotirakentamista ei kuitenkaan tapahtunut. Vuonna 1965 alue kaavoitettiin uudelleen, tällä kertaa kerrostalotonteiksi. Ensimmäinen kerrostalo alueelle valmistui vuonna 1966. Seuraavan viiden vuoden aikana alueelle rakennettiin noin 1000 asuntoa. Rakentamisen rahoittivat Hämeen Työväen Säästöpankki ja Postisäästöpankki, mistä juontavat alueen kadunnimet Säästäjänkatu, -kuja ja -tori. 1990-luvulla rakennettiin myös Peltolammin alueeseen kuuluva Palokallion alue. Palokallio mukaan lukien Peltolammilla on nykyisin noin 2000 asuntoa ja 3500 asukasta.
Tampereen seudun opiskelija-asuntosäätiö TOAS ylläpitää alueella opiskelija-asuntoja. Vuokra-asuntoja opiskelijoille ja työssäkäyville nuorille Peltolammin alueella tarjoaa myös Pirkan Opiskelija-asunnot (POAS).
Palvelut
Peltolammilla sijaitsee peruskoulu (luokat 1–6), jonka yhteydessä toimii lähikirjasto sekä hammashoitola ja lastenneuvola. Lisäksi Peltolammilla on apteekki ja päiväkoti. Alueella on R-kioski ja yksi kauppa, K-Market Peltolammi, jonka yhteydessä toimii asiamiesposti. Peltolammilla on myös pub, lounaskahvila sekä Pizzeria Kebab Nina.
Luonto
Vuonna 1992 perustettiin alueelle Peltolammin-Pärrinkosken luonnonsuojelualue. Pärrinkoski sijaitsee Peltolammin laskupurossa lähellä rautatietä. Pärrinkoskella sijaitsi myös 1500-luvulta alkaen vesimylly. Myllystä on nykyisin jäljellä padon jäänteet ja 1920-luvulla rakennettu entinen myllypirtti.
Solitaire
Solitaire voi tarkoittaa seuraavia asioita:
Sojuz 18-1
Sojuz 18-1 oli Neuvostoliiton epäonnistunut Sojuz-laukaisu. Alus ei saavuttanut kiertorataa.
Sen tarkoitus oli kuljettaa kaksi kosmonauttia Saljut 4-avaruusasemalle. Lennon kestettyä 288,6 sekuntia loppuunpalaneen toisen rakettivaiheen irrotus pyroteknisillä laitteilla epäonnistui, kun kuudesta kiinnityspultista katkesi vain kolme. Kolmas rakettivaihe syttyi toisen vaiheen rakenteen ollessa vielä kiinni, sen työntövoima repäisi loppuunpalaneen vaiheen irti. 6,5 sekuntia myöhemmin aluksen turvalogiikka sammutti kolmannen rakettivaiheen ja irrotti miehitetyn kapselin. Paluun alku tapahtui ylisuurella 21,3 g:n kiihtyvyydellä. Lento kesti vain 21 minuuttia ja päättyi onnistuneeseen laskuun laskuvarjojen varassa. Kapseli laskeutui ilmeisesti Kiinan kansantasavallan raja-alueelle, josta Neuvostoliiton helikopterit pikaisesti noutivat miehistön.
Viina
thumb|Erilaisia väkeviä alkoholijuomia miniatyyripulloissa. Viina on yleisnimitys väkeville alkoholijuomille. Erityisesti viina-nimityksellä on viitattu tislattuihin, värittömiin ja maustamattomiin alkoholijuomiin.
Käyttö
Viinalla on ollut historian aikana useita käyttötarkoituksia, jotka ovat vielä nykyäänkin laajalti käytössä. Viinaa on käytetty muun muassa:
Viinanpoltto Suomessa
Viinan eli paloviinan valmistus viljasta Suomen maatiloilla yleistyi 1700-luvulla. Se oli oluen valmistuksen rinnalla tärkeä sivuelinkeino. Paloviina oli jalostettu viljatuote, joka oli helppo myydä ja kuljettaa. Lisäksi sen säilyvyys oli parempi kuin viljan. Vuonna 1713 viinan valmistukselle säädettiin vero, polttoaksiisi.
Anja Niedringhaus
Anja Niedringhaus (12. lokakuuta 1965 Höxter, Länsi-Saksa – 4. huhtikuuta 2014 Khost, Afganistan) oli saksalainen valokuvaaja. Sotakuvaukseen erikoistunut Niedringhaus työskenteli vuodesta 2002 lähtien amerikkalaiselle Associated Press -uutistoimistolle.
Viina
Viinanpoltto Suomessa
Paloviinaksi kutsuttiin alkuaan kaikkia viljasta tai perunasta valmistettuja tislattuja etyylialkoholipitoisia nesteitä väkevyydestä riippumatta. Kun kotitarvepoltto kiellettiin ja paloviinaa alettiin valmistaa tehtaissa 1800-luvun puolivälin jälkeen, alettiin juontiväkevyyteen laimennettua paloviinaa kutsua viinaksi ja väkevää etyylialkoholia eli spriitä nimittää väkiviinaksi. Paloviina-nimitystä käytettiin viinan rinnakkaisnimityksenä vielä 1900-luvun puolellakin.
Paloviinaa käyttivät 1770-luvulla runsaasti sekä miehet että naiset juhlajuomana, nautintoaineena sekä lääkkeenä kylmää ja tauteja vastaan. Viinan katsottiin kuuluvan palvelusväen palkkaetuihin. Viinanpoltossa syntynyttä rankkia käytettiin karjanrehuna. Pahojen katovuosien seurauksena vuonna 1772 hyväksyttiin laki, joka kielsi viinan valmistuksen ja myynnin. Viinapannut sinetöitiin ja niiden omistajista laadittiin luettelot.
Kuningas Kustaa III määräsi vuonna 1775 valtakuntaan perustettavaksi erityisiä kruununpolttimoita, joilla oli yksinoikeus paloviinan valmistukseen. Suomeen kruununpolttimoita perustettiin aluksi seitsemän ja vuoden 1785 jälkeen neljä lisää. Uudistus oli kuitenkin pettymys ja kotitarvepoltto sallittiin jälleen vuonna 1787. Kotitarvepolton lisäksi myös kaupallisten viinapolttimoiden perustaminen tuli mahdolliseksi. Tehdasmaisten polttimoiden suuret tuotantomäärät lisäsivät viinan holtitonta kulutusta, mihin alettiin kiinnittää voimistuvaa huomiota. Maaseudulla toimineet suurpolttimot joutuivat lopettamaan toimintansa vuonna 1859. Vuonna 1865 myös kotitarvepoltto jälleen kiellettiin.
Määrittelyjä
Alkon hinnastossa viinoiksi lasketaan vodkat, maustamattomat viinat, akvaviitit, anisviinat, geneverit, ginit, hedelmäviinat, grapat, tequilat ja calvadosit ja maustetut viinat.
Anja Niedringhaus
Anja Niedringhaus sai surmansa huhtikuussa 2014 Afganistanissa Khostin maakunnassa. Hänet ammuttiin paikallisen poliisiaseman edustalla, jossa Niedringhaus oli kanadalaisen toimittajan Kathy Gannonin kanssa seuraamassa maan presidentinvaalien äänestyslippujen jakoa. Hän oli toinen Afganistanissa muutaman viikon kuluessa surmansa saanut länsimaalainen toimittaja. Ruotsalainen Nils Horner ammuttiin Kabulissa maaliskuun 11. päivänä.
Viina
Määrittelyjä
EU-komission päätöksessä viinoilla tarkoitetaan kaikkia väkeviä alkoholijuomia, ja ne jaotellaan kirkkaiksi ja tummiksi viinoiksi. Kirkkaiksi viinoiksi luetaan muun muassa gini ja vodka ja niiden johdannaiset. Tummiksi viinoiksi luetaan muun muassa viski, brandy ja tumma rommi.
Euroopan unionin direktiivin mukaan yli 37,5 prosenttia alkoholia sisältävä maustamaton viina, joka on valmistettu perunasta, viljasta tai muusta maatalouden raaka-aineesta on vodkaa ja sen etiketissä pitää mainita, että se on vodkaa.
Haut-Mbomou
Haut-Mbomou on yksi Keski-Afrikan tasavallan prefektuureista. Sen pääkaupunki on Obo. Haut-Mbomoun pinta-ala on 55 530 neliökilometriä ja siellä on vuoden 2003 väestönlaskennan mukaan 57 602 asukasta.
Haut-Mbomou sijaitsee maan kaakkoisosassa ja sillä on yhteistä rajaa Etelä-Sudanin ja Kongon demokraattisen tasavallan kanssa.
Haut-Mbomoun naapuriprefektuurit ovat Haute-Kotto ja Mbomou. Haut-Mbomoun ja Haute-Kotton välisellä rajalla virtaa Chinko- sekä Haut-Mbomoun ja Kongo-Kinshasan rajalla Mbomoujoki.
Marianne Lydén
Eva Marianne Elisabeth Lydén (vuoteen 2003 Carlsson; 6. syyskuuta 1953 Helsinki – 26. maaliskuuta 2017 Helsinki ) oli suomalainen politiikan toimittaja, joka aloitti uransa 1980-luvun alkupuolella Yleisradion ruotsinkielisessä toimituksessa. Koulutukseltaan hän oli valtiotieteen maisteri. Hän siirtyi Hufvudstadsbladetiin vuonna 2006 mutta joutui sittemmin jäämään sairauseläkkeelle.
Lydén julkaisi yhdessä Camilla Berggrenin kanssa kirjan ''Nyttiga idioter? Unga idealister, Lenin och sjuttiotalet. Alkuvuodesta 2012 ilmestyi Lydénin teos Jag är inte rasist. Jag vill bara ha främlingsfientliga röster. Eläkkeellä hän kirjoitti Hufvudstadsbladetiin'' kolumneja nimellä ”Tant Blomsterhatt” ja suomi rasismia, muukalaisvastaisuutta ja Perussuomalaisia.
Wii Sports
Wii Sports on kokoelma urheilupelejä, joka julkaistiin Wii-pelikonsolin kaupanpäällisenä vuonna 2006. Pelaamisessa käytetään Wiin innovatiivista Wii Remote -ohjainta, ja pelimuotoja ovat baseball, tennis, golf, keilailu ja nyrkkeily. Wii Sports esiteltiin ensi kerran vuoden 2006 E3-messuilla. Pelimuodot ovat yksinkertaisia sekä kontrolleiltaan että grafiikoiltaan, sillä kaikkien on tarkoitus päästä niissä helposti alkuun. Wii Sports on maailman myydyin videopeli, sen jälkeen kun se ohitti myyntiluvuissa Super Mario Brosin, toisen Nintendon valmistaman pelin.
Wii Sports on ensimmäinen peli, joka hyödyntää Wiin sisäänrakennettua Mii-kanavaa. Sen avulla konsolin käyttäjän on mahdollista luoda muokattavia näköiskuvia itsestään. Nämä hahmot voi ladata peliin, jolloin niitä voi käyttää pelihahmoina.
Urheilulajit
thumb|250px|right| Wii Sportsin tennis
Tennis
Pelaajan hahmo liikkuu automaattisesti paikkaan, johon pallo laskeutuu. Pelaajan täytyy vain käyttää oikeanlaista lyöntitekniikkaa osuakseen palloon. Nintendo tähdentää, että liikkeentunnistus on tarpeeksi herkkä jopa kierteen tekemiseen. Wii Remotea käytetään tennismailan tavoin. Tennistä pystyy pelaamaan enimmillään neljä pelaajaa samaan aikaan. Tämä tosin on mahdollista vain, mikäli tarpeeksi monta Wii-ohjainta on kytkettynä konsoliin. Tenniksessä on kolme erämuotoa: yhden, kolmen ja viiden erän peli.Tenniksessä voi myös olla pelaajia,jotka eivät vaadi toimimista (tietokonehahmot,COM).Tennikseen voi vapaaehtoisesti myös kutsua pelaajia,mutta se vaatii Internet -yhteyden ja tarpeeksi tehokkaan sellaisen.
Baseball
Yhden pelaajan pelissä pelaaja on lyöntivuorossa kotipesässä, ja hänen tehtävänään on lyödä tietokoneen syöttämää palloa Wii Remoten avulla. Pelaajan täytyy ajoittaa iskunsa ja lyöntikohtansa oikein osuakseen palloon. Tässäkin pelimuodossa palloon saa lyötyä kierteen. Ohjainta käytetään kuin tavallista pesäpallomailaa. Pelaajan joukkueen saatua neljä väärää jokainen pelaaja pääsee yhden pesän eteenpäin. Pelaajan joukkueen saatua kolme paloa se joutuu vaihtamaan ulkokentälle, jolloin pelaajasta tulee syöttäjä. Kahden pelaajan pelissä toinen pelaaja toimii syöttäjänä ja heittää pallon heilauttamalla Wii Remote -ohjainta. Ohjaimella on mahdollisuus syöttää kierre pitämällä joko A- tai B-painiketta pohjassa. Syötön tähtäystä voi säätää pitämällä ristiohjaimen jotakin painiketta pohjassa.
Golf
Pelaajan tehtävänä on lyödä golfpallo reikään mahdollisimman vähillä lyönneillä. Pelaajan tulee pitää Wii Remotea kuten oikeaa golfmailaa. Pelihahmo lyö palloa sen mukaan, kuinka kovaa pelaaja heilauttaa Wii-ohjainta. Jos ohjainta heilauttaa liian kovaa, tulee lyönnistä ylivahva ja pallo lentää minne sattuu. Golfissa voi valita neljän eri mailan välillä. Pelimuotoja golfissa on neljä: aloittelija (kolme helppoa rataa), keskitaso (kolme keskivaikeaa rataa), vaikea (kolme vaikeaa rataa) ja kaikki yhdeksän rataa vuorotellen peräkkäin siten, että pallon saaminen reikään vaikeutuu loppua kohti. Golfia voi pelata korkeintaan neljä pelaajaa, mikä onnistuu joko vuorottelemalla tai useilla Wii Remoteilla.
Nyrkkeily
Nyrkkeily on ainoa Wii Sportsin laji, jossa pelaajan täytyy käyttää apuna nunchuk-ohjainta. Tarkoituksena on lyödä vastapuolen pelaaja kanveesiin. Ohjaimet toimivat käsinä. Ohjaimia heiluttamalla voidaan lyödä vastustajaa. Kasvoja voi suojata iskuilta nostamalla ohjaimet kasvojen eteen ja vartaloa suojatessa vastaavasti ohjaimet lasketaan keskivastalon tasolle. Ohjaimia kallistamalla pelihahmo väistelee vastustajan iskuja.
Palkinnot
Vuoden 2006 E3-messuilla peli voitti Game Critics Awardsin Best Sports Game -palkinnon (paras urheilupeli).
Vuoden 2007 Game Developers Conference -tilaisuudessa Wii Sports voitti kaksi Game Developers Choice Awards -palkintoa. Ensimmäinen palkinto tuli Erinomaisesta pelisuunnittelusta (Excellence in Game Design) ja toinen Peli-innovaatiosta (Game Innovation Spotlights).
Talossa on Saatana
Talossa on Saatana on Aleksi Mäkelän ohjaama suomalainen televisioelokuva vuodelta 1999. Pääosia elokuvassa näyttelivät Vesa-Matti Loiri, Juha Veijonen ja Pekka Huotari. Käsikirjoitus oli Venla Mäkelän luoma ja tuotannosta vastasi Solar Films. Elokuva esitettiin vain kerran Yle TV1 -kanavalla.
Jemenin presidentinvaali 2012
Presidentinvaali Jemenissä järjestettiin 21. helmikuuta 2012. Vaalin ainoa ehdokas oli varapresidentti Abdrabuh Mansur Hadi.
Tausta
Jemenin levottomuuksien 2011–2012 aikaan Persianlahden arabimaiden yhteistyöneuvosto ehdotti sopimusta, jonka mukaan presidentti Ali Abdullah Saleh siirtäisi valtaansa varapresidentti Abdrabuh Mansur Hadille. Saleh allekirjoitti sopimuksen marraskuussa 2011, jolloin sovittiin että hän pysyy presidenttinä vielä kolme kuukautta, jonka jälkeen järjestettäisiin uudet vaalit.
Iskra Odintsovo
Iskra Odintsovo on lentopallojoukkue Odintsovosta, Venäjältä. Se pelaa Venäjän Superliigassa.
Muuta
Maailman parhaimmaksi lentopalloilijaksi nimetty brasilialainen Gilberto Godoy Filho pelaa Odintsovossa. Iskra Odintsovo kohtasi viimeksi suomalaisen seurajoukkueen Top Teams-Cupissa kaudella 2006. Seura pelasi Rovaniemen Santasportia vastaan sekä kotikentällään että vieraskentällä. Odintsovo voitti ensimmäisen kohtaamisen kotimaassaan tiukasti 3-2, mutta Suomessa Santasport vei huippuseuraa erin 3-2. Odintsovo eteni lopulta jatkoon, koska se voitti ratkaisevan tippumiserän.
Färsaarten jalkapallomaajoukkue
thumb|Joukkue vuoden 2014 MM-karsintaottelussa Itävaltaa vastaan. thumb|Valmentaja [[Lars Olsen ]] Färsaarten jalkapallomaajoukkue edustaa Tanskalle kuuluvaa itsehallintoaluetta Färsaaria kansainvälisissä jalkapallon maajoukkuekilpailuissa. Se on Yhdistyneen kuningaskunnan neljän osan (Englanti, Skotlanti, Wales ja Pohjois-Irlanti) sekä Gibraltarin ohella ainoa UEFAn jäsenenä ja Yhdistyneen kuningaskunnan osien kanssa ainoa FIFAn jäsenenä oleva maajoukkue Euroopassa, jonka edustama alue ei ole itsenäinen valtio.
Färsaaret ei ole koskaan selviytynyt arvokisojen lopputurnaukseen. Vaikka joukkue on ollut olemassa vuodesta 1930 lähtien, eivät FIFA eikä Färsaarten jalkapalloliitto laske kuin vuodesta 1988 lähtien pelatut ottelut virallisiksi. Island Gamesin jalkapalloturnauksen Färsaaret on voittanut 1989 ja 1991.
Vaikka Färsaaret onkin eräs Euroopan huonoimmin menestyneistä maajoukkueista, on se toisinaan kyennyt kiusaamaan isompiaan. Ensimmäisessä kansainvälisessä arvoturnauksen karsintaottelussaan 12. syyskuuta 1990 se voitti kotiottelussaan, joka pelattiin Ruotsin Landskronassa, Itävallan maalein 1–0. Sekä 2000 että 2004 EM-kisojen karsinnoissa se pelasi kotonaan tasapelin Skotlantia vastaan. Vuoden 2012 EM-karsinnoissa Färsaaret kukisti Viron lukemin 2-0. Ranskan EM-kisojen 2016 karsinnassa joukkue ylsi sekä vieras- että kotivoittoon Kreikasta. Kreikka-voitoilla saavuttamillaan kuudella pisteella se sivusi kaikkien aikojen parasta pistemääräänsä EM-karsinnoissa, jonka oli aiemmin saavuttanut EM-karsinnoissa 1996.
Toistaiseksi parhaan arvokisakarsintansa Färsaaret pelasi karsittaessa MM-kilpailuihin 2002. Se saavutti seitsemän pistettä kukistettuaan Luxemburgin kahdesti sekä pelattuaan tasapelin kisoihin selviytynyttä Sloveniaa vastaan.
thumb|left|FIFA:n 100-vuotisjuhlapostimerkki. Kuvassa ottelu Färsaaret-[[Saksan jalkapallomaajoukkue|Saksa Tórshavnissa 11. kesäkuuta 2003.]]
Jordan Rudess
Ura
Kun Jordan oli kolmannella luokalla, hänen opettajansa huomasi hänen olevan ilmiömäinen pianisti. Yhdeksänvuotiaana hän aloitti musiikkiopintonsa kuuluisassa Juilliard Schoolissa. Hän sai klassisen pianistikoulutuksen, mutta teini-iässä hän alkoi kiinnostua yhä enemmän syntetisaattoreista ja progressiivisesta rockista. Vanhempiensa ja opettajiensa neuvoja kuuntelematta hän lopetti klassisen pianon opinnot ja aloitti uran kosketinsoittajana.
Jordan saavutti ensimmäisen kerran suosiota vuonna 1994, kun Keyboard Magazinen lukijat valitsivat hänet vuoden parhaaksi uudeksi kyvyksi. Tämä herätti mielenkiintoa Jordania kohtaan koko Yhdysvalloissa, ja pian sekä Dream Theater että Dixie Dregs pyysivät Jordania jäsenekseen. Jordan valitsi Dixie Dregsin, sillä näin hänelle jäi enemmän aikaa nuorelle perheelleen. Dream Theaterin kosketinsoittajaksi valittiin tuolloin Derek Sherinian.
Vuonna 1997 Mike Portnoy pyysi Jordania kosketinsoittajaksi Liquid Tension Experiment -yhtyeeseen. Yhtyeessä olivat Portnoyn lisäksi mukana myös John Petrucci ja Tony Levin. Liquid Tension Experiment äänitti kaksi albumia. Äänitysten jälkeen Mike ja John pyysivät jälleen Jordania liittymään Dream Theateriin. Tällä kertaa tarjous hyväksyttiin, ja Jordan on ollut Dream Theaterin jäsen vuodesta 1999 asti.
Lauri Helariutta
Lauri Helariutta (sukunimi vuoteen 1935 Helin; 30. joulukuuta 1906 Pori – 29. huhtikuuta 1990 Punkalaidun ) oli suomalainen kansakoulunopettaja ja näytelmäkirjailija.
Olivier Boumal
Olivier Boumal (s. 17. syyskuuta 1989 Douala) on kamerunilainen jalkapalloilija.
Jalkapallomaajoukkue
Boumal debytoi Kamerunin maajoukkueessa 2017. Hän on pelannut kuusi maaottelua.
Live! (Bob Marley & The Wailers)
Live! on Bob Marley & The Wailersin 5. joulukuuta 1975 julkaistu livealbumi. Albumi nauhoitettiin 18. ja 19. heinäkuuta 1975 Lontoon Lyceum -teatterissa. Esitys on Bob Marleyn tunnetuimpia live-esiintymisiä.
Deluxe Edition
Albumista piti ilmestyä kahden CD:n Deluxe Edition 14. helmikuuta 2006, mutta sen julkaisupäivä siirrettiin aluksi 23. toukokuuta sitten 30. syyskuuta ja lopulta 30. joulukuuta, mutta se ei ole vieläkään ilmestynyt.
V2 – Jäätynyt enkeli
V2 – Jäätynyt enkeli sai ensi-iltansa 12. tammikuuta 2007.
Mac App Store
Mac App Store on digitaalinen sovellusten jakelualusta macOS-käyttöjärjestelmälle. Sen on kehittänyt Apple. Mac App Store julkistettiin 20. lokakuuta. 2010, Applen "Back to the Mac" -tilaisuudessa. Käyttäjien käyttöön Mac App Store julkaistiin 6. tammikuuta 2011, ilmaisen Mac OS X 10.6.6 -päivityksen yhteydessä.
V2 – Jäätynyt enkeli
Juoni
Akuuttia rahapulaa poteva yksityisetsivä Jussi Vares saa puhelinsoiton Porista. Vareksen vanha koulukaveri Jarkko Tienvieri, jota poliisi epäilee Mirjami Sinervon murhasta, tarjoaa yksityisetsiväkeikkaa. Vareksen tehtävä on selvittää rikos, jotta Tienvieri saisi rehellisen käytettyjen autojen kauppiaan maineensa takaisin.
Porissa Varekselle selviää, ettei kaikki ole ihan niin kuin Tienvieri antaa ymmärtää. Ennen kuin Vares pääsee tutkimuksissaan pitemmälle, tapahtuu murha, joka muuttaa alkuasetelman päälaelleen. Tutkimukset johdattavat hänet yhä syvemmälle Porin kaupungin julkisivun taakse.